Diari Oficial de la Generalitat Valenciana


Sumari del DOGV 5362, del 06-10-2006 (2006/10350)

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de La Nucia a l'Institut d'Educació Secundària de la Nucia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10574


Data del document
:   08-08-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Nucia, la
    * centre d'ensenyament
    * ensenyament públic

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de La Nucia a l'Institut d'Educació Secundària de la Nucia. [2006/10343]  
El Consell Escolar de l'Institut d'Educació Secundària de la Nucia, en la sessió celebrada el 29 de juny de 2005, va aprovar sol·licitar per al mencionat centre la denominació específica de La Nucia.  
Esta proposta va ser aprovada pel Consell Escolar Municipal, en sessió celebrada el dia 21 de juliol de 2005. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport d'Alacant, amb data 5 de setembre de 2005.  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar a la Conselleria de Cultura, Educació i Esport la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 10 de maig de 2006, que no hi ha cap centre inscrit amb la dita denominació específica a la localitat de la Nucia.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc  
Primer  
Concedir la denominació específica de La Nucia a l'Institut d'Educació Secundària de la Nucia, codi 97383309.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present Resolució tindrà efectes des del dia de la seua publicació en el Diari Oficial de la Generalitat.  
Quart  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 8 d'agost de 2006.. El conseller de Cultura, Educació i Esport: Alejandro Font de Mora Turón.